CELEX: 32020Q1120(01)
Language: lv
Date: 2020-10-09 00:00:00
Title: Reģionu Komitejas Lēmums Nr. 18/2020 par publisku piekļuvi Reģionu komitejas dokumentiem

20.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 391/3
               
            
         REĢIONU KOMITEJAS LĒMUMS Nr. 18/2020
         par publisku piekļuvi Reģionu komitejas dokumentiem
         REĢIONU KOMITEJAS BIROJS,
         ņemot vērā Līgumu par Eiropas Savienības darbību un jo īpaši tā 15. panta 3. punktu,
         ņemot vērā Eiropas Parlamenta un Padomes Regulu (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (1),
         ņemot vērā Eiropas Parlamenta un Padomes Regulu (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (2),
         ņemot vērā Reģionu komitejas Reglamentu un jo īpaši tā 78. pantu,
         ņemot vērā Reģionu komitejas Biroja 2003. gada 11. februāra Lēmumu Nr. 64/2003 par publisku piekļuvi Reģionu komitejas dokumentiem (3),
         ņemot vērā Reģionu komitejas Biroja 2003. gada 17. jūnija Lēmumu Nr. 128/2003 par publisku piekļuvi Reģionu komitejas dokumentiem, kas pieejami elektroniskajā dokumentu reģistrā,
         tā kā kopīgajā paziņojumā par Regulu (EK) Nr. 1049/2001 Eiropas Parlaments, Padome un Komisija lūdz pārējās iestādes pieņemt iekšējus noteikumus par publisku piekļuvi dokumentiem, ņemot vērā minētajā regulā noteiktos principus un ierobežojumus (4),
         tā kā tieši piekļūstamu dokumentu saraksta izveide saskaņā ar Reģionu komitejas Reglamenta 78. panta 2. punktu un Komitejas kārtība, ar ko īsteno iedzīvotāju tiesības uz piekļuvi dokumentiem, ir jāapvieno vienā lēmumā, lai veicinātu pārredzamību iedzīvotājiem,
         IR PIEŅĒMIS ŠO LĒMUMU.
         I NODAĻA
         
            VISPĀRĪGI NOTEIKUMI
         
         
            1. pants
            Tiesību izmantotāji, piemērošanas joma un piekļuves veidi
            
               1.   Katrs Eiropas Savienības iedzīvotājs un katra fiziska vai juridiska persona, kuras dzīvesvieta vai juridiskā adrese ir kādā no dalībvalstīm, ir tiesīga piekļūt Reģionu komitejas (turpmāk – “Komiteja”) dokumentiem, ievērojot principus, nosacījumus un ierobežojumus, kas paredzēti Regulā (EK) Nr. 1049/2001, kā arī šajā lēmumā paredzētos īpašos noteikumus.
            
            
               2.   Šajā lēmumā termins “Komitejas dokumenti” nozīmē tādu jebkura satura informāciju Regulas (EK) Nr. 1049/2001 3. panta a) punkta izpratnē, ko sagatavojusi vai saņēmusi kāda no Komitejas struktūrvienībām vai Komitejas ģenerālsekretariāts.
            
            
               3.   Komiteja nodrošina publisku piekļuvi saviem dokumentiem ar II nodaļā minētā reģistra palīdzību un pēc pieprasījuma saskaņā ar III nodaļā izklāstītajiem noteikumiem.
            
         
         II NODAĻA
         
            KOMITEJAS DOKUMENTU REĢISTRS
         
         
            2. pants
            
               1.   Komiteja izveido dokumentu reģistru saskaņā ar Regulas (EK) Nr. 1049/2001 11. un 12. pantu.
            
            
               2.   Šim lēmumam pievienotajā sarakstā minētajiem Komitejas dokumentiem un tādiem dokumentiem, kas ir darīti pieejami saskaņā ar šā lēmuma III nodaļā izklāstītajiem noteikumiem, iedzīvotāji var piekļūt elektroniskā formātā uzreiz reģistrā.
            
            
               3.   Komiteja var nolemt iekļaut reģistrā dokumentus, kas nav minēti 2. punktā. Šajā gadījumā Komiteja, ņemot vērā katra dokumenta raksturu, nolemj vai nu nodrošināt iedzīvotājiem tiešu piekļuvi dokumentam reģistrā elektroniskā formātā, vai norādīt reģistrā tikai dokumenta uzskaites numuru, tematu un/vai īsu satura izklāstu, kā arī dienu, kad dokuments ir saņemts vai sagatavots un iekļauts reģistrā.
            
         
         III NODAĻA
         
            PROCEDŪRA ATTIECĪBĀ UZ PIEKĻUVI PĒC PIEPRASĪJUMA
         
         
            3. pants
            Dokumenti, kas pieejami pēc pieprasījuma
            Komitejas dokumentiem, kas nav minēti šim lēmumam pievienotajā sarakstā, iespēju robežās jābūt publiski pieejamiem pēc pieprasījuma, ievērojot Regulas (EK) Nr. 1049/2001 4. un 9. pantā paredzētos ierobežojumus.
         
         
            4. pants
            Sākotnējais pieteikums
            
               1.   Iesniegšana
               
                           1.1.
                        
                        
                           Pieteikumus par piekļuvi dokumentiem iesniedz Komitejas ģenerālsekretariātam rakstiski, tostarp elektroniski, kādā no Regulas Nr. 1/1958, ar ko nosaka Eiropas Ekonomikas kopienā lietojamās valodas, 1. pantā minētajām valodām (5).
                        
                     
                           1.2.
                        
                        
                           Pieteikumiem jābūt pietiekami precīzi formulētiem, un tajos konkrēti jānorāda informācija, kas ļauj identificēt pieprasīto dokumentu vai dokumentus, kā arī jāmin pieteikuma iesniedzēja vārds, uzvārds un kontaktinformācija.
                        
                     
                           1.3.
                        
                        
                           Ja pieteikums nav pietiekami precīzi formulēts, Komiteja lūdz iesniedzēju to precizēt un palīdz iesniedzējam to izdarīt; šādā gadījumā atbildes sniegšanas termiņš sākas no dienas, kad Komiteja ir saņēmusi vajadzīgo informāciju.
                        
                     
                           1.4.
                        
                        
                           Ja vairākkārt vai secīgi tiek pieprasīti ļoti apjomīgi dokumenti vai ļoti liels dokumentu skaits, Komiteja var neformāli apspriesties ar iesniedzēju, lai rastu risinājumu.
                        
                     
                           1.5.
                        
                        
                           Pieteikuma iesniedzējam nav jānorāda pieteikuma iesniegšanas iemesli.
                        
                     
            
               2.   Izskatīšana
               
                           2.1.
                        
                        
                           Pieteikumu par piekļuvi dokumentam, kas ir Komitejas rīcībā, pieteikuma reģistrācijas dienā nosūta par piekļuves pieteikumu izskatīšanu atbildīgajai struktūrai, kas apstiprina pieteikuma saņemšanu, sagatavo atbildi un paredzētajā termiņā izsniedz dokumentu.
                        
                     
                           2.2.
                        
                        
                           Ja pieteikums attiecas uz tādu Komitejas izstrādātu dokumentu, kam var būt piemērojams kāds no Regulas (EK) Nr. 1049/2001 4. pantā minētajiem izņēmumiem, par reģistru atbildīgā struktūrvienība sazinās ar dokumenta izstrādātāju, kas piecu darbdienu laikā iesaka, kā šajā gadījumā rīkoties.
                        
                     
                           2.3.
                        
                        
                           Ja šaubas par publiskošanu attiecas uz trešo personu dokumentiem, Komiteja apspriežas ar tām un dod vismaz piecas darbdienas laika, kurā tām jādara zināma sava nostāja, lai varētu izvērtēt, vai uz šo gadījumu attiecas kāds no Regulas (EK) Nr. 1049/2001 4. pantā minētajiem izņēmumiem.
                        
                     
                           2.4.
                        
                        
                           Ja Komiteja saņem pieteikumu par piekļuvi citas iestādes izstrādātam dokumentam, ko šī iestāde vēl nav publiskojusi, Komiteja par šo dokumentu atbildīgajai iestādei dod vismaz piecas darbdienas laika, lai tā varētu iesniegt iebildumus pret attiecīgā dokumenta publiskošanu.
                        
                     
                           2.5.
                        
                        
                           Ja paredzētajā termiņā atbilde no trešām personām vai iestādes, kas dokumentu izstrādājusi, nav saņemta, Komiteja procedūru turpina.
                        
                     
            
               3.   Lēmums
               
                           3.1.
                        
                        
                           Ja piekļuve pieprasītajam dokumentam tiek piešķirta, Komiteja 15 darbdienu laikā no pieteikuma reģistrēšanas izsniedz pieprasīto dokumentu pieteikuma iesniedzējam. Par atbildēm, ar kurām tiek piešķirta piekļuve pieprasītajiem dokumentiem, ir atbildīgs A direkcijas direktors.
                        
                     
                           3.2.
                        
                        
                           Ja piekļuve pieprasītajam dokumentam tiek atteikta, Komiteja 15 darbdienu laikā no pieteikuma reģistrēšanas rakstiski paziņo pieteikuma iesniedzējam par pilnīga vai daļēja atteikuma iemesliem un informē iesniedzēju par tiesībām iesniegt atkārtotu pieteikumu. Nesaņemot Komitejas atbildi paredzētajā termiņā, pieteikuma iesniedzējam ir tiesības iesniegt atkārtotu pieteikumu. Par atbildēm, ar kurām tiek pilnīgi vai daļēji atteikta piekļuve pieprasītajiem dokumentiem, ir atbildīgs ģenerālsekretārs.
                        
                     
                           3.3.
                        
                        
                           Izņēmuma gadījumos, piemēram, ja pieteikums attiecas uz ļoti apjomīgu dokumentu vai ļoti lielu dokumentu skaitu, 3.1. un 3.2. punktā paredzēto termiņu var pagarināt par 15 darbdienām ar nosacījumu, ka pieteikuma iesniedzējs ir iepriekš informēts un ka ir norādīts detalizēts pamatojums.
                        
                     
                           3.4.
                        
                        
                           A direkcijas direktors un ģenerālsekretārs var deleģēt 3.1. un 3.2. punktā minētās attiecīgās pilnvaras.
                        
                     
         
         
            5. pants
            Atkārtoti pieteikumi
            
               1.   Iesniegšana
               
                           1.1.
                        
                        
                           Atkārtotus pieteikumus iesniedz Komitejai 15 darbdienu laikā no dienas, kad ir saņemts daļējs vai pilnīgs atteikums piekļūt pieprasītajam dokumentam, vai no atbildes sniegšanas termiņa beigu dienas, ja uz sākotnējo pieteikumu nav saņemta atbilde.
                        
                     
                           1.2.
                        
                        
                           Atkārtotiem pieteikumiem jāatbilst tām pašām formālajām prasībām, kas noteiktas attiecībā uz sākotnējo pieteikumu.
                        
                     
            
               2.   Izskatīšana
               Atkārtotu pieteikumu izskatīšanai pēc analoģijas piemēro šā lēmuma 4. panta 2. punktā paredzētos noteikumus, tomēr Komitejai nav pienākuma apstiprināt atkārtotā pieteikuma saņemšanu.
            
            
               3.   Lēmums
               
                           3.1.
                        
                        
                           Ja piekļuve pieprasītajam dokumentam tiek piešķirta, Komiteja 15 darbdienu laikā no atkārtotā pieteikuma reģistrēšanas izsniedz pieprasīto dokumentu pieteikuma iesniedzējam. Par atbildēm, ar kurām tiek piešķirta piekļuve pieprasītajiem dokumentiem, ir atbildīgs priekšsēdētājs.
                        
                     
                           3.2.
                        
                        
                           Ja piekļuve pieprasītajam dokumentam tiek atteikta, Komiteja 15 darbdienu laikā no atkārtotā pieteikuma reģistrēšanas rakstiski paziņo pieteikuma iesniedzējam par pilnīga vai daļēja atteikuma iemesliem un informē iesniedzēju par pieejamajiem tiesiskās aizsardzības līdzekļiem. Par atbildēm, ar kurām tiek pilnīgi vai daļēji atteikta piekļuve pieprasītajiem dokumentiem, ir atbildīgs priekšsēdētājs.
                        
                     
                           3.3.
                        
                        
                           Izņēmuma gadījumos, piemēram, ja atkārtotais pieteikums attiecas uz ļoti apjomīgu dokumentu vai ļoti lielu dokumentu skaitu, 3.1. un 3.2. punktā paredzēto termiņu var pagarināt par 15 darbdienām ar nosacījumu, ka pieteikuma iesniedzējs ir iepriekš informēts un ka ir norādīts detalizēts pamatojums.
                        
                     
                           3.4.
                        
                        
                           Priekšsēdētājs var deleģēt 3.1. un 3.2. punktā minētās pilnvaras.
                        
                     
         
         
            6. pants
            Tiesiskās aizsardzības līdzekļi
            Ja pēc atkārtota pieteikuma iesniegšanas Komiteja pilnīgi vai daļēji atsaka piekļuvi dokumentam vai neatbild paredzētajā termiņā, pieteikuma iesniedzējam ir tiesības sākt tiesvedību pret Komiteju un/vai iesniegt sūdzību ombudam, ievērojot nosacījumus, kas minēti attiecīgi Līguma par Eiropas Savienības darbību 263. un 228. pantā.
         
         
            7. pants
            Dokumentu izsniegšana un atbildes izmaksas
            
               1.   Dokumentu izsniegšana
               
                           1.1.
                        
                        
                           Dokumentus izsniedz papīra kopiju vai elektroniskā formātā, pilnībā ievērojot pieteikuma iesniedzēja vēlmes.
                        
                     
                           1.2.
                        
                        
                           Ja Komiteja vai kāda cita iestāde jau agrāk ir publiskojusi pieprasīto dokumentu un tas ir viegli pieejams, Komiteja var atvieglot piekļuvi dokumentam, informējot pieteikuma iesniedzēju par tā iegūšanas veidiem.
                        
                     
            
               2.   Atbildes izmaksas
               Pieteikuma iesniedzējam var lūgt samaksāt par kopiju izgatavošanu un nosūtīšanu, ja kopiju skaits A4 formātā ir 20 lappuses vai vairāk. Maksa nedrīkst pārsniegt darbības reālās izmaksas. Dokumentus elektroniskā formātā izsniedz bez maksas.
            
         
         IV NODAĻA
         
            NOBEIGUMA NOTEIKUMI
         
         
            8. pants
            Īstenošanas pasākumi
            Par šā lēmuma piemērošanas nodrošināšanai vajadzīgo pasākumu īstenošanu atbild ģenerālsekretārs.
         
         
            9. pants
            Lēmuma Nr. 64/2003 un Lēmuma Nr. 128/2003 atcelšana
            Ar šo lēmumu tiek atcelts Reģionu komitejas Biroja 2003. gada 11. februāra Lēmums Nr. 64/2003 par publisku piekļuvi Reģionu komitejas dokumentiem un Reģionu komitejas Biroja 2003. gada 17. jūnija Lēmums Nr. 128/2003 par publisku piekļuvi Reģionu komitejas dokumentiem, kas pieejami elektroniskajā dokumentu reģistrā.
         
         
            10. pants
            Stāšanās spēkā
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 9. oktobrī
            
               
                  Reģionu komitejas Biroja vārdā –
               
               Apostolos TZITZIKOSTAS
               
                  priekšsēdētājs
               
            
         
         
            (1)  OV L 145, 31.5.2001., 43. lpp.
         
         
            (2)  OV L 295, 21.11.2018., 39. lpp.
         
         
            (3)  OV L 160, 28.6.2003., 96. lpp.
         
         
            (4)  OV L 173, 27.6.2001., 5. lpp.
         
         
            (5)  OV P 017, 6.10.1958., 385. lpp.
         
      
      
         
            PIELIKUMS
            Publiski tieši piekļūstamo Reģionu komitejas dokumentu saraksts
            1.   Ar politisko darbību saistīti dokumenti
            
            Lūgumi uzticēt pašiniciatīvas atzinumu izstrādi un attiecīgie pamatojumi
            Saņemtie atzinuma pieprasījumi
            Tematisko komisiju atzinuma projekti
            Tematisko komisiju perspektīvas atzinumu projekti
            Tematisko komisiju ziņojumu projekti
            Tematisko komisiju perspektīvas ziņojumu projekti
            Komisijās izstrādātu rezolūciju projekti
            Komisiju sanāksmēs iesniegti locekļiem adresēti informatīvi ziņojumi
            Komisijās izstrādātu atzinumu projektu grozījumi
            Komisijās izstrādātu perspektīvas atzinumu projektu grozījumi
            Komisijās izstrādātu ziņojumu projektu grozījumi
            Komisijās izstrādātu perspektīvas ziņojumu projektu grozījumi
            Komisijās izstrādātu rezolūciju projektu grozījumi
            Plenārsesijās iesniegti atzinumu projekti
            Plenārsesijās iesniegti perspektīvas atzinumu projekti
            Plenārsesijās iesniegti ziņojumu projekti
            Plenārsesijās iesniegti perspektīvas ziņojumu projekti
            Plenārsesijās iesniegti rezolūciju projekti
            Plenārsesijās iesniegti informatīvi ziņojumi/piezīmes
            Plenārsesijās iesniegti atzinumu projektu grozījumi
            Plenārsesijās iesniegti perspektīvas atzinumu projektu grozījumi
            Plenārsesijās iesniegti ziņojumu projektu grozījumi
            Plenārsesijās iesniegti perspektīvas ziņojumu projektu grozījumi
            Plenārsesijās iesniegti rezolūciju projektu grozījumi
            Pārskati par plenārsesiju debatēm
            (Eiropas) Reģionu komitejas atzinumi
            (Eiropas) Reģionu komitejas perspektīvas atzinumi
            Komisiju ziņojumi, kuros norādīti iemesli, kāpēc iesniegta prasība par subsidiaritātes principa pārkāpumu vai nav ievērota prasība par obligātu konsultēšanos ar Komiteju
            (Eiropas) Reģionu komitejas ziņojumi
            (Eiropas) Reģionu komitejas perspektīvas ziņojumi
            (Eiropas) Reģionu komitejas rezolūcijas
            Lēmumi par atteikšanos no atzinumu izstrādes
            2.   Ar Komitejas lēmējinstanču struktūru un darbību saistīti dokumenti
            
            Reglamenta projekts
            Reglamenta projekta grozījumi
            Reglaments
            Ziņojumi par Reglamenta pārskatīšanu
            Plenārsesiju lēmumi par Biroja locekļu ievēlēšanu
            Plenārsesiju lēmumi par komisiju izveidi
            Biroja lēmumi par darba grupu, apvienoto konsultatīvo komiteju, starpreģionālo grupu, uzdevumgrupu un citu politisku struktūru izveidi
            Plenārsesiju lēmumi par priekšsēdētāja amata kandidātu izvirzīšanu
            Plenārsesiju lēmumi par priekšsēdētāja pirmā vietnieka amata kandidātu izvirzīšanu
            3.   Komitejas politiskās stratēģijas dokumenti
            
            Deklarāciju projekti
            Deklarācijas
            Gada novērtējuma ziņojumi
            Pilnvaru perioda beigu novērtējuma ziņojumi
            Kopsavilkumi un ziņojumi par Komitejas atzinumu ietekmi
            Kopsavilkumi un gada darbības pārskati
            Politiskās prioritātes
            Pilnvaru perioda sākuma politiskās programmas
            Komitejas komisiju darba programmas
            4.   Ar Komitejas struktūrvienību darbu saistīti dokumenti
            
            
               Biroja dokumenti
            
            Sastāvs
            Paziņojumi par sanāksmēm
            Darba kārtību projekti
            Klātesošo saraksti
            Biroja ziņojumi
            Sanāksmju grafiki
            Protokoli
            
               Priekšsēdētāju konference
            
            Darba kārtības
            
               Plenārsesiju dokumenti
            
            Paziņojumi par sanāksmēm
            Darba kārtību projekti
            Protokoli
            Klātesošo saraksti
            Pieaicināto personu runas un paziņojumi
            
               Komitejas komisiju dokumenti (papildus 1. punktā minētajiem), apvienoto konsultatīvo komiteju, darba grupu, starpreģionālo grupu, uzdevumgrupu un citu Komitejas politisko struktūru dokumenti
            
            Politiskās prioritātes (iekļautas rīcības plānos un darba programmās)
            Pilnvaru perioda sākuma politiskās programmas
            Darbības pārskati un tematiskie ziņojumi
            Ieteikumi
            Sastāvs
            Paziņojumi par sanāksmēm
            Darba kārtību projekti
            Protokoli
            Klātesošo saraksti
            Priekšlikumi ārējām darbībām
            Ar tematiskām debatēm un atzinumiem saistītas prezentācijas
            
               Priekšsēdētājs
            
            Priekšsēdētāja runas un paziņojumi
            Priekšsēdētāja vietnieku runas un paziņojumi
            
               Locekļi
            
            Locekļu iecelšana
            Locekļu atlūgumi
            Locekļu pilnvaru termiņa beigas
            Locekļu finansiālo interešu deklarācijas
            
               Izdevumu atlīdzināšana un dienas nauda
            
            Noteikumi par ceļa izdevumu atlīdzināšanu un ceļa un sanāksmju dienas naudas maksājumiem locekļiem
            
               Politisko grupu dokumenti
            
            Grupu sastāvs
            Komisiju priekšsēdētāju un Komitejas priekšsēdētāja tikšanās
            Paziņojumi par sanāksmēm
            Darba kārtības
            
               Semināri un konferences
            
            Paziņojumi par sanāksmēm, semināriem un konferencēm
            Papildu dokumenti
            5.   Komitejas tīklu un platformu dokumenti
            
            
               Eiropas teritoriālās sadarbības grupa (ETSG)
            
            Reģistrs
            Valstu lēmumi
            
               Subsidiaritātes uzraudzības tīkls
            
            Subsidiaritātes darba programmas
            Ikgadējie ziņojumi par subsidiaritāti
            Pētījumi
            Subsidiaritātes konferenču darba kārtības
            Brošūras
            Ziņojumi par konsultēšanos
            Subsidiaritātes uzraudzības tīkla partneru ieguldījums
            
               Stratēģijas “Eiropa 2020” īstenošanas uzraudzības platforma
            
            Uzraudzības ziņojumi
            Locekļu saraksti
            
               Pilnvaru sadales platforma
            
            Pētījumi par pilnvaru sadali
            6.   Ar komunikāciju un pētniecību saistīti dokumenti
            
            
               Stratēģiskie dokumenti
            
            Komitejas komunikācijas stratēģijas
            Ikgadējie rīcības plāni komunikācijas jomā
            Ikgadējie ziņojumi par komunikāciju (par iepriekšējā gada pasākumiem)
            
               Citi dokumenti
            
            Paziņojumi presei
            Elektroniskie biļeteni (tiek izplatīti, izmantojot tīmekļvietnes sākumlapā pieejamo abonēšanas pakalpojumu)
            
               Pasākumu organizēšana (konferences, apaļie galdi, atklātas uzklausīšanas, darbsemināri utt.)
            
            Paziņojumi par atklātām sanāksmēm (konferencēm, apaļajiem galdiem, atklātām uzklausīšanām, darbsemināriem utt.)
            Informācija locekļiem par Komitejas organizētajiem pasākumiem
            Komitejas organizēto pasākumu programmas/darba kārtības
            Komitejas organizēto pasākumu rezultātu apkopojums/analīze/novērtējums
            
               Komitejas veiktie pētījumi
            
            Pētījumi
            Biroja pētniecības programmas
            
               Rokasgrāmatas locekļiem
            
            Rokasgrāmata ziņotājiem
            Rokasgrāmata locekļiem
            7.   Ar attiecībām ar citām organizācijām saistīti dokumenti
            
            Sadarbības nolīgumi
            Saziņa ar Eiropas un starptautiskām iestādēm un struktūrām
            Saziņa ar dalībvalstīm
            Saziņa ar vietējām un reģionālajām pašvaldībām
            Saziņa ar starptautiskām organizācijām
            Saziņa ar asociācijām
            Eiropas teritoriālās sadarbības grupas
            8.   Ar Komitejas administrāciju, plānošanu un ziņošanu saistīti dokumenti
            
            
               Pieņemšana darbā un stažēšanās
            
            Paziņojumi par vakancēm
            Paziņojumi par privātumu attiecībā uz ierēdņu pieņemšanu darbā, norīkoto valstu ekspertu norīkošanu un stažēšanos
            Noteikumi, ko piemēro darbā Komitejā norīkotajiem valstu ekspertiem
            Noteikumi, kas reglamentē Komitejas stažēšanās shēmu
            Noteikumi par finansiālo atbalstu, lai segtu ceļa izdevumus, kas standarta stažieriem Komitejas departamentos faktiski radušies stažēšanās sākumā un beigās
            
               Publiskā iepirkuma procedūras
            
            Pirkšanas pasūtījumu vispārīgie nosacījumi (mazas vērtības līgumi)
            Ar publiskā iepirkuma procedūrām saistīti paziņojumi par privātumu
            
               Oficiālajā Vēstnesī publicētie paziņojumi par līgumiem
            
               Oficiālajā Vēstnesī publicētie paziņojumi par līgumu slēgšanas tiesību piešķiršanu
            Gaidāmo mazas un vidējas vērtības līgumu ex ante publicēšana
            Komitejas iepriekšējā gadā parakstīto mazas un vidējas vērtības līgumu saraksts
            Konkrēto līgumu un pasūtījumu veidlapu saraksts, pamatojoties uz Komitejas iepriekšējā gadā parakstītu pamatlīgumu
            
               Trauksmes celšanas noteikumi un deklarācijas par augstāko amatpersonu ārējām darbībām
            
            Ar datu aizsardzību trauksmes celšanas procesu laikā saistīti paziņojumi par privātumu
            Trauksmes celšanas noteikumi
            Administratīvais nolīgums starp Komiteju un OLAF
            
            Ikgadējā informācija par bijušo augstāko amatpersonu profesionālo darbību